विजयलाई गल्फ उपाधि
विजय श्रेष्ठ आइन्डहाउसले शनिबार गोकर्ण गल्फ क्लबमा लक्ष्मी बैंक गल्फ जितेका छन् । एक ह्यान्डिक्यापमा खेलेका उनी ३८ स्कोर गर्दै नोर्बु शेर्पासँग टाइ भएपछि काउन्टब्याकका आधारमा विजयी भए । विजयले ब्याकनाइनमा २१ र चार ह्यान्डिक्याप लिएर खेलेका नोर्बुले १९ स्कोर गरे । 
काठमाडौँ — विजय श्रेष्ठ आइन्डहाउसले शनिबार गोकर्ण गल्फ क्लबमा लक्ष्मी बैंक गल्फ जितेका छन् । एक ह्यान्डिक्यापमा खेलेका उनी ३८ स्कोर गर्दै नोर्बु शेर्पासँग टाइ भएपछि काउन्टब्याकका आधारमा विजयी भए । विजयले ब्याकनाइनमा २१ र चार ह्यान्डिक्याप लिएर खेलेका नोर्बुले १९ स्कोर गरे । टासी छिरिङले ३८ ग्रस अंक जोड्दै उत्कृष्ट ग्रसको उपाधि हात पारे । ३९ स्कोर गरी देवश्री राणा महिलातर्फ विजेता बनिन् । महेशविक्रम कार्कीले ३७ स्कोर गर्दै सिनियर र सदभाव आचार्यले ३५ स्कोर गर्दै जुनियर उपाधि हात पारे । आङडेन्डी शेर्पा ३७ स्कोरसाथ पाहुनातर्फको विजेता बने । टासी छिरिङले लङ्गेस्ट ड्राइभ र निरन्जन शर्माले क्लोजेस्ट टु द पिनको अवार्ड जिते । माधव सिम्खडाले विशेष पुरस्कार पाए । लक्ष्मी बैंकको प्रायोजनमा भएको प्रतियोगिता ९२ गल्फरले खेलेका थिए । बैंकका कार्यबाहक सीईओ अजयविक्रम शाह, गोकर्ण गल्फ क्लबका अध्यक्ष सुहृद घिमिरे र क्याप्टेन जोसेफ नाथनले विजेता खेलाडीलाई पुरस्कृत गरे ।